

**KVERNEVIK SKOLE - en PALS skole**

**PALS - Positiv atferd, støttende læringsmiljø og samhandling**

**Vi har reglene: RESPEKT, OMSORG og ANSVAR**

**P**

 **POSITIV ATFERD,**

 **STØTTENDE LÆRINGSMILJØ**

 **OG SAMHANDLING**

**PALS** forebygger atferdsproblemer i skolen

**PALS** styrker elevenes skolefaglige

 og sosiale kompetanse



**HVA ER PALS?**
PALS er en skoleomfattende innsatsmodell. Den består av systematiske og effektive tiltak for å fremme læring og god sosial atferd. Gjennom godt tilrettelagt læringsstøtte og god samhandling forebygges og reduseres læringshemmende atferd og problemer i læringsmiljøet. Forebyggende tiltak vektlegger utforming av positive forventninger og gir positiv oppmerksomhet og anerkjennelse til alle skolens elever. Alle ansatte legger vekt på positiv involvering og oppmuntring, og de gir forutsigbare reaksjoner på negativ atferd.

**Hva kan skolen oppnå ved å delta i PALS?**

* **Bedre læringsmiljø og trivsel for elever og ansatte – felles verdier og gjensidige forventninger**
* **Felles ansvar for problemløsning av vanskelige situasjoner**
* **Mindre bråk og uro – mer tid til læring**
* **Bedre læringslyst og motivasjon**
* **Økt kompetanse og mestringsopplevelse**
* **Bedre samarbeid mellom skole - hjem**

**Et godt læringsmiljø**

Kjennetegnes av **GODE RELASJONER OG TYDELIGE
FORVENTNINGER**

til sosiale og skolefaglige kompetansemål og positiv atferd.

*Forskning viser at elever med store atferdsproblemer har best utviklingsmuligheter når de er inkludert i skole og lokalmiljøet. Det har liten effekt å fokusere på enkeltelevers problematferd, uten samtidig å fremme en god skolekultur basert på godt samarbeid mellom elever, foresatte og ansatte.*

PALS utvikler og fremmer et godt læringsmiljø for **ALLE SKOLENS ELEVER, ANSATTE, LEDELSE OG FORELDRE** gjennom positiv handling og engasjement.

**Hvordan kan hjemmet støtte PALS arbeidet i Skolen?**

Snakk med barnet om hvordan dere vil ha det hjemme.

* Øv på atferden.
* Forsterk atferden med ros og oppmuntring.
* Vær konkret når du roser. Si hva du verdsetter.
* Bruk belønning dersom dere er komfortable med det. Belønning kan også brukes i en innlæringsfase.
* Bruk god beskjed. Vær nær og formuler deg kort og positivt.
* Snakk om konsekvenser dersom avtaler ikke følges opp. Konsekvensene skal være forutsigbare og milde.
* Gjennomfør konsekvensen dersom barnet ikke innretter seg etter beskjeden. Behold roen.
* Gi barna blanke ark etter at konsekvensen er gjennomført. Ikke referer til gamle negative episoder.
* Tenk framover og ha tro på at barnet skal lykkes.

**Huskeregel:**

**GRIP BARNET I Å GJØRE NOE BRA!**

***Det du bruker tid på, og legger vekt på, får du mer av. Ser du etter positiv atferd og forsterker dette, vil du oppleve at barnet viser mer positiv atferd***

** Kvernevik skole**

**Besøksadresse:** Heiloveien 11

4049 Hafrsfjord

Telefon:

51 59 93 60